cyanic-selkie/wikianc huggingface dataset:
গুরুপ্রসাদ দাস
বিদেশ যাত্ৰা
কলকাতায় একজন অসমীয়া লোকের গেরেজে যোগালি কাজ জুটে । কিছুদিন গেরেজে কাজ করার পরে নৈশ স্কুলে ভর্তি হন। ১৯২৪ সালে তিনি হাইস্কুলের শিক্ষা শেষ করেন। অল্প দিনের মধ্যেই তিনি মোটর-গাড়ীর যথেষ্ট কারিগরি জ্ঞান আয়ত্ত করেন। সেই সময়ে গেরেজে মোটরগাড়ী ঠিক করানোর জন্য একজন ইংরেজ লোক আসে। সে গুরুপ্ৰসাদের কৰ্মনিষ্ঠা এবং কৰ্মদক্ষতা দেখে তার কোম্পানী (“বার্ন এন্ড কোম্পানী” তে চাকুরীর পরামর্শ দেয়। এর কিছু দিন পরেই ইংরেজ লোকটি তাকে  ইংলেণ্ড পাঠিয়ে দেয়। গুরুপ্ৰসাদ নতুন জীবনের সন্ধানে ইংলেণ্ড যাত্ৰা আরম্ভ করে ১৯২৫ সালে “ইনষ্টিটিউট অব মেকানিকেল ইঞ্জিনিয়ারিং’এ” প্ৰশিক্ষন নেন। তিনি সেই সময়ে আবিষ্কার করেন কয়েকটা যন্ত্ৰ। তার মধ্যে একটা ছিল চলন্ত রেলের গতিবেগ কমানোর জন্য “এসক্ৰাফট কাট অব কন্ট্ৰল গেজ”। ব্ৰিটিশ কোম্পানী সেই যন্ত্ৰটা পেটেন্ট করেছিল। অন্য একটা আবিষ্কার হল বয়লার এবং "সেফটি ভালভ"। এটি পেটেন্ট করেছিল নিউয়ৰ্ক এর “মেনিং মেক্সওয়েল এন্ড মোর” নামের কোম্পানী ।
গুরুপ্ৰসাদ দাসের একটা প্ৰধান আবিষ্কার হল রেলের নতুন ব্ৰেক পদ্ধতি। গুরুপ্ৰসাদ দাসের নিৰ্মাণ করা উক্ত ব্ৰেক-এর নাম তার নামে 'জি.পি.ব্ৰেক' করা হয়, এবং এই বায়ুশূন্য ব্ৰেক (ভেকুয়াম ব্ৰেক) রেল-গাড়ীতে প্ৰয়োগ করা আরম্ভ করে। এজন্য তাকে "Associated Member of Institute of Mechanical Engineers" উপাধিতে ভূষিত করা হয়।
কৰ্মজীবন এবং বিবাহ
১৯৩১ সালে তাকে পূর্ব ভারতের রেলসেবা বিভাগের উচ্চপদস্থ চাকরিতে যোগ দেয়া হয়। কয়েক বছর পর তিনি বাৰ্মা তেল কোম্পানীতে যোগ দেন। ১৯৩২ সালে তিনি চঞ্চলা রাহার সাথে বিবাহ বন্ধনে আবদ্ধ হন। তার পরে তাকে  ভারত সরকার কাণপুরে অবস্থিত অস্ত্ৰভাণ্ডারের পরিচালক হিসাবে নিযুক্ত করে। সেই সময়ে তিনি সামরিক বিভাগ থেকে “কৰ্ণেল” উপাধি লাভ করেন। অবসরের আগে তিনি কয়েকটা  কোম্পানীর সঞ্চালক হিসাবে কাৰ্যনিৰ্বাহী ছিলেন। কলকাতার নিগাজীতে তিনি বাস করতেন।
মৃত্যু
১৯৮২ সালে তিনি স্ত্রীসহ দুই পুত্ৰ বাসুদেব এবং রণদেবকে রেখে পরলোকগমন করেন।
ফটিক চৌধুরী
ফটিক চৌধুরী (Fatik Chowdhury) (১২৭৭ - ১৩৪৪ বঙ্গাব্দ) ছিলেন খ্যাতনামা কীর্তন-গায়ক। রাজশাহীতে ছাত্র বৃত্তি পর্যন্ত পড়ে সেখানেই ওস্তাদের কাছে গান শিখতে শুরু করেন। অবস্থাপন্ন ঘরের ছেলে হয়েও গান শেখার জন্য গুরুগৃহে রাখালের কাজও করেছেন। মুর্শিদাবাদের উচ্চাঙ্গের কথক জীবনকৃষ্ণ চট্টোপাধ্যায়ের শিষ্য ছিলেন। পরে ময়নাডালের চতুষ্পাঠীতে কীর্তন শেখেন। জীবিকার জন্য তিনি কীর্তনের দল করেন এবং তাতে প্রচুর সুনাম ও অর্থলাভ ঘটে।
জন্ম ও শৈশব
ফটিক চৌধুরীর জন্ম মুর্শিদাবাদের হাসানপুরে। তার পিতার নাম বিহারীলাল চৌধুরী। তার পিতৃদত্ত নাম ছিলো কৃষ্ণবন্ধু।
অসীম ধারা
ধারণা
যেই ধারার পদসংখ্যা অসীম, সেই ধারাকে অসীম ধারা (Infinite Series) বলে। সসীম ধারায় পদসংখ্যার সীমা (Limit) থাকে, কিন্তু অসীম ধারায় পদের সংখ্যা সীমিত নয়। এটি যত বৃদ্ধি করা হয় ততই বৃদ্ধি পায়। মূলত, অসীম ধারার শুরু আছে, কিন্তু শেষ নেই।
যেমন :
ইত্যাদি
অসীম ধারা দুই প্রকার :
ঘ
সমান্তর অসীম ধারা
যেসব অসীম ধারায় পরপর দুইটি পদের অন্তর বা বিয়োগফল সমান, সেসব ধারাকে সমান্তর অসীম ধারা বলে।
যেমন:
পদ
প্রথম পদ =a
সাধারণ অন্তর
পদের সমষ্টি
সাধারণ অন্তর
সুতরাং, প্রথম n সংখ্যক পদের সমষ্টি =
পদ সূচক
সমান্তর অসীম ধারার একটি চমকপ্রদ বৈশিষ্ট্য হচ্ছে প্রতিটি পদকেই সূচকীকরণ করা যায়।যেমন প্রতিটি পদের মধ্যে 1 সূচক নিলে তা আগের মতোই থাকে,2 সূচক নিলে প্রতিটি পদ বর্গ হয়,3 সূচক নিলে প্রতিটি পদ ঘন হয়।
1 সূচক
যদি সমান্তর অসীম ধারাটি 1+2+3+4+...হয়, তাহলে 1 সূচক নিয়ে আমরা পাই, 1+2+3+4+...অর্থাৎ ধারার কোনো পরিবর্তন হয়নি।
এই ধারার n পদ পর্যন্ত সমষ্টি হবে,
2 সূচক
যদি সমান্তর অসীম ধারাটি 1+2+3+4+... হয়,তাহলে 2 সূচক নিয়ে আমরা নতুন একটি ধারা পাই যা হলো:
3 সূচক
যদি সমান্তর অসীম ধারাটি 1+2+3+4+...হয়,তাহলে 3 সূচক নিয়ে আমরা নতুন একটি ধারা পাই যা হলো:
এইরকম যেই ধারায় প্রতিটি পদ ঘনাকারে থাকে সেই ধারার n পদ পর্যন্ত সমষ্টি=
গুণোত্তর ধারা (Geometric Series): কোনো ধারার যেকোনো পদ ও তার পূর্ববর্তী পদের অনুপাত (ভাগফল) সমান হলে তাকে গুণোত্তর ধারা বলা হয়।
যেমন:
এই ধারাটির যেকোনো পদকে তার পূর্ববর্তী পদ দ্বারা ভাগ করলে সমান মান পাওয়া যায় অর্থাৎ এভাবে পরবর্তী মানের ক্ষেত্রেও সমান মান পাওয়া যাবে।
গুণোত্তর ধারার সাধারণ পদ:
যেকোনো গুণোত্তর ধারার প্রথম পদ a, সাধারণ অনুপাত r হলে ধারাটির সাধারণ পদ বা n তম পদ=a{r^{n - 1}}
উদাহরণ: 3+9+27+... .ধারাটির 5তম পদ কত?
সমাধান: ধারাটির প্রথম পদ a=3, সাধারণ অনুপাত,
\therefore ধারাটি একটি গুণোত্তর ধারা
আমরা জানি, গুণোত্তর ধারার n তম পদ
\therefore ধারাটির 5তম পদ
গুণোত্তর ধারা
গুণোত্তর ধারার সমষ্টি:
মনেকরি, গুণোত্তর ধারার প্রথম পদ a, সাধারণ অনুপাত r এবং পদ সংখ্যা n. যদি n সংখ্যক পদের সমষ্টি {S_n} হয় অর্থাৎ   হলে,
কান্ধলভি
কান্ধলভি হলো একটি নিসবত বা উপাধি যা ভারতের কান্ধলা শহরের নাম থেকে উৎপত্তি হয়েছে।
অসীম ধারা
গুণোত্তর ধারা
যখন r < 1
অথবা,
যখন r > 1
উদাহরণ: 8 + 16 + 32 + ........ + 512 ধারাটির সমষ্টি কত?
সমাধান: প্রদত্ত ধারাটির প্রথম পদ a =8, সাধারণ অনুপাত,
\therefore ধারাটি একটি গুণোত্তর ধারা
মনেকরি, ধারাটির n তম পদ=512
আমরা জানি, ধারার nতম পদ
\therefore
বা,
বা,n - 1 = 6
বা, n = 6 + 1
সুতরাং ধারাটির সমষ্টিযখন r > 1
যেসব অসীম ধারার সকল পদের সমষ্টি একটি নির্দিষ্ট সংখ্যাকে নির্দেশ করে,তাকে কনভার্জেন্ট সিরিজ বলে।
যেসব অসীম ধারার বিভিন্ন পদের সমষ্টি বিভিন্ন সময় বিভিন্ন সংখ্যা হয়,তাকে ডাইভার্জেন্ট সিরিজ বলে।
গুণোত্তর ধারার অসীমতক সমষ্টি:
কোনো গুণোত্তর ধারার অসীম পদ পর্যন্ত সমষ্টিকে অসীমতক সমষ্টি বলে। মূলত, যেসব গুণোত্তর ধারা কনভার্জেন্ট সিরিজ এর মধ্যে পড়ে তাদেরই অসীমতক সমষ্টি থাকে।
যদি নিম্নোক্ত শর্তটি কোনো গুণোত্তর ধারা মেনে চলে তবে তার অসীমতক সমষ্টি থাকবে,
এবং অসীমতক সমষ্টিটি হবে,
S∞= a/(1-r)
ম্যারি ওয়েলশ হেমিংওয়ে
ম্যারি ওয়েলশ হেমিংওয়ে (Mary Welsh Hemingway; ৫ এপ্রিল ১৯০৮ - ২৬ নভেম্বর ১৯৮৬) ছিলেন একজন মার্কিন সাংবাদিক ও লেখিকা। তিনি মার্কিন কথাসাহিত্যিক আর্নেস্ট হেমিংওয়ের চতুর্থ স্ত্রী। তিনি শিকাগো ডেইলি নিউজ ও ডেইলি এক্সপ্রেস পত্রিকায় কাজ করেন। ১৯৭৬ সালে তিনি তার আত্মজীবনী হাউ ইট ওয়াজ প্রকাশ করেন।
ঙ্গাগ-দ্বাং-'ফ্রিন-লাস-দ্পাল-ব্জাং (আমদো ঝামার)
ঙ্গাগ-দ্বাং-'ফ্রিন-লাস-দ্পাল-ব্জাং তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় আ-ম্দো-ঝ্বা-দ্মার  উপাধিধারী বৌদ্ধ লামা ছিলেন।
হিউলেট-প্যাকার্ড
হিউলেট-প্যাকার্ড কোম্পানি বা এইচপি (Hewlett-Packard বা HP) একটি আমেরিকান ব্যবসায়িক প্রতিষ্ঠান। এটি মূলত কম্পিউটার, কম্পিউটারের বিভিন্ন যণ্ত্রাংশ প্রস্তুতকারক। এর সদর দপ্তর ক্যালিফোর্নিয়া রাজ্যের পালো অ্যালটো নামক স্থানে। কোম্পানিটির যাত্রা শুরু হয় একটি গাড়ির গ্যারেজে। বর্তমানে হিউলেট প্যাকার্ড বিশ্বের শীর্ষস্থানীয় কম্পিউটার নির্মাতা।
ইতিহাস
১৯৩৯ সালের ১লা জানুয়ারি তারিখে উইলিয়াম হিউলেট এবং ডেভিড প্যাকার্ড'র হাতে হিউলেট-প্যাকার্ড কোম্পানির যাত্রা শুরু হয়। তারা দুজনই স্ট্যানফোর্ড বিশ্ববিদ্যালয় থেকে তড়িৎ প্রকৌশল বিষয়ে স্নাতক ডিগ্রীপ্রাপ্ত। তারা স্ট্যানফোর্ড বিশ্ববিদ্যালয়ের অধ্যাপক ফ্রেডরিক টারম্যান'র কাছ থেকে অনেক সহযোগিতা পান। কোম্পানিটি সূক্ষ্ম যণ্ত্রপাতি তৈরি করে জনপ্রিয়তা লাভ করে। ওয়াল্ট ডিজনি প্রোডাকশন্‌স ১৯৪০ সালে হিউলেট-প্যাকার্ডের কাছ থেকে ৮ টি অডিও অসিলেটর কিনে যা দ্বারা নির্মিত হয় ফ্যান্টাসিয়া নামক বিখ্যাত অ্যানিমেটেড চলচ্চিত্র। এটি ছিল কোম্পানির প্রথম বড় ধরনের বিক্রয়। দ্বিতীয় বিশ্বযুদ্ধ'র সময় হিউলেট-প্যাকার্ড সামরিক অস্ত্র তৈরি করে সেনাবাহানীর সিগনাল বিভাগে গুরুত্বপূর্ণ অবদান রাখে। এ সময় তারা নৌবাহিনীর গবেষণাগারের সাথে কাজ করে কাউন্টার রাডার প্রযুক্তির বিকাশ সাধন করে। ১৯৫১ সালে উচ্চ দ্রুতিসম্পন্ন কম্পাঙ্ক মাপক প্রস্তুত করে। যোগাযোগ কমিশন নীতিমালা অনুযায়ী এটি এফ এম বেতার ও টেলিভিশন প্রচারণা কেন্দ্রগুলোতে ব্যাপকভাবে ব্যবহ্রত হয়। এ সময় হিউলেট ও প্যাকার্ড তাদের কাজ ভাগ করে নেন। হিউলেট গবেষণা ও উন্নয়নের দিক এবং প্যাকার্ড ব্যবসার দিক দেখার দায়িত্ব নেন। প্রথমত গ্রাফিক্‌স রেকর্ডার প্রস্তুতকারক এফ এল মোসলে কোম্পানিকে কিনে নেয়। পরবর্তীতে ১৯৬১ সালে চিকিৎসা-যণ্ত্র প্রস্তুতকারক স্যানবর্ন কোম্পানিকে কিনে নেয়। ১৯৬৪ সালে কোমাপানির যণ্ত্রপাতি আন্তর্জাতিক মান লাভ করে। মূলত সিসিয়াম বিম এইচপি ৫০৬০এ নামক যণ্ত্রের জন্য এটি সম্ভব হয়। ১৯৬৯ যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক ডেপুটি সেক্রেটারি পদে মনোনয়ন দেন। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান। ১৯৭২ সালে সমন্বিত সার্কিট তত্তের সাহায্যে পকেট ক্যালকুলেটর প্রস্তুত করে তা বাজারজাত করে। এই সামগ্রীটি অভূতপূর্ব জনপ্রিয়তা লাভ করে।
কম্পিউটার ব্যবসা
হিউলেট-প্যাকার্ডের প্রস্তুতকৃত প্রথম কম্পিউটার ছিল এইচপি ২১১৬এ। তারা ১৯৬৬ সালে এটি তৈরি করে। ১৯৭২ সালে এইচপি ৩০০০ নামক ক্ষুদ্র কম্পিউটার প্রস্তুত করে যা ব্যবসায়িক কাজে এখনও ব্যবহৃত হয়। ১৯৭৬ সালে কোম্পানির একজন প্রকৌশলী, স্টিফেন ভোজনিয়াক একটি ব্যক্তিগত কম্পিউটার 'র নমুনা তৈরি করে তা পেশ করেন। হিউলেট-প্যাকার্ড সমস্ত সত্ব ত্যাগ করে ভোজনিয়াকে যে কোন পরিকল্পনার অধিকার দান করে। ভোজনিয়াক পরবর্তীতে স্টিভ জবস'র সাথে মিলে অ্যাপ্‌ল ইনকর্পোরেটেড নামক কোম্পানি প্রতিষ্ঠা করেন। ১৯৮০ সালে প্রথম ডেস্কটপ কম্পিউটার এইচপি-৮৫ তৈরি করে। কিন্তু আইবিএম কম্পিউটারের সাথে প্রতিযোগিতায় হেরে যাওয়ায় তা ব্যর্থতায় পর্যবসিত হয়। আইবিএম কম্পিউটারের সাথে প্রতিযোগিতা করতে সক্ষম এমন একটি কম্পিউটার বাজারজাত করে যা এইচপি-১৫০ নামে পরিচিত। কিন্তু তাও বাজার হারায়। হিউলেট-প্যাকার্ডের প্রস্তুতকৃত প্রথম সফল উৎপাদন সামগ্রী ছিল একটি প্রিন্টার। প্রিন্টারটি এইচপি লেসারজেট নামে পরিচিত যা ১৯৮৪ সালে বাজারজাত করা হয়। কিন্তু এর পরপরই হিউলেট-প্যাকার্ড অন্যান্য কোম্পানি যেমন সান মাইক্রোসিস্টেম্‌স, সিলিকন গ্রাফিক্স ও অ্যাপোলো কম্পিউটার'র কারণে বাজার হারাতে শুরু করে। এর পরিপ্রেক্ষিতে ১৯৮৯ সালে হিউলেট-প্যাকার্ড অ্যাপোলো কোম্পানিকে কিনে নেয়। ১৯৯০ সালের পর হিউলেট-প্যাকার্ডকে প্রচুর রাজস্ব হারাতে হয় এবং ব্যবসাতেও মন্দা দেখা দেয়। এ অবস্থা থেকে কোম্পানির উত্তরণের জন্য প্যাকার্ড অবসর ত্যাগ করে আবার ব্যবস্থাপনায় ফিরে আসেন। তার চালনায় কোম্পানি আবার গতিশীলতা লাভ করে এবং স্বল্প মূল্যে কম্পিউটার, প্রিন্টার ও অন্যান্য কম্পিউটার সামগ্রী বাজারজাত করে আবার জনপ্রিয়তা লাভ করে। এরই সাথে হিউলেট-প্যাকার্ড বিশ্বের শীর্ষ তিন ব্যক্তিগত কম্পিউটার নির্মাতা প্রতিষ্ঠানের তালিকায় উঠে আসে। ১৯৯৩ সালে কোম্পানি যখন সম্পূর্ণ ঘুরে দাড়াতে সক্ষম হয় তখন প্যাকার্ড অবসর নেন।
বিশেষত্ব
হিউলেট প্যাকার্ড কোম্পানি ব্যবসার জগতে একটি নতুন ধারার জন্ম দেয়। সহযোগিতা ও সাধারণ স্বার্থই এ ধারার মূলমণ্ত্র। হিউলেট প্যাকার্ড কোম্পানিতে কর্মরত সকল কর্মচারী ও কর্মকর্তাকে শেয়ারগ্রাহকদের মতই কোম্পানির অংশ মনে করা হয়। তারা সবাই কোম্পানির স্বার্থর সাথে সমান ভাবে জড়িত বলে ধরা হয়। এ ধরনের মানসিকতার কারণে হিউলেট প্যাকার্ড সমাজের নারী ও সংখ্যালঘুদের কাজের প্রতি আকৃষ্ট করতে সমর্থ হয়।
মালিনা উইসম্যান
মালিনা ওপাল উইসম্যান (জন্ম মার্চ ১২, ২০০৩) একজন মার্কিন শিশু অভিনয় শিল্পী এবং মডেল। তিনি ২০১৪ সালে মুক্তিপ্রাপ্ত মার্কিন সুপারহিরো ভিত্তিক দৃশ্যকাব্যের চলচ্চিত্র টিনএজ মিউটেন্ট নিনজা টর্টলস-এ তরুণী এপ্রিল ও'নেইল-এর ভূমিকায় অভিনয় করার জন্য, এছাড়াও মার্কিন টেলিভিশন চ্যানেল সিবিএস-প্রচারিত সুপারহিরো দৃশ্যকাব্যের ধারাবাহিক সুপারগার্ল-এ তরুণী কারা যোর-এল এর ভূমিকায়, এবং মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক এ্য সিরিজ অব আনফর্চুনেট ইভেন্টস-এ ভায়লেট বোদলেয়ার ভূমিকায় অভিনয় করার জন্য বিশেষ ভাবে পরিচিত।
জীবন এবং কর্মজীবন
তিনি একজন চলচ্চিত্র অভিনেত্রী হিসেবে অভিষিক্ত হন, ২০১৪ সালে মুক্তিপ্রাপ্ত মার্কিন কল্পবিজ্ঞান, রণ এবং হাস্যরস দৃশ্যকাব্যমূলক চলচ্চিত্র টিনএজ মিউটেন্ট নিনজা টর্টলস-এ তরুণী এপ্রিল ও'নেইল ভূমিকায় অভিনয় করার মধ্য দিয়ে, চলচ্চিত্রটিতে তার অভিনয় করা ভূমিকাটির সাবালিকা সংস্করণে অভিনয় করেছিলেন জনপ্রিয় মার্কিন অভিনেত্রী মেগান ফক্স।
২০১৫ সালে, উইসম্যানকে মার্কিন টেলিভিশন চ্যানেল সিবিএস এবং সম্প্রচার ভিত্তিক প্রতিষ্ঠান ওয়ার্নার ব্রোস এর টেলিভিশন চ্যানেল ওয়ার্নার ব্রোস টেলিভিশন এর সুপারহিরো ধারাবাহিক সুপারগার্ল-এ তরুনী কারা যোর-এল এর ভূমিকায় অভিনয় করতে দেখা যায়, পরবর্তী থেকে বর্তমান পযন্ত এই চরিত্রটির প্রাপ্তবয়স্ক সংস্করণে অভিনয় করছেন মার্কিন অভিনেত্রী মেলিশা বেনোইট। ২০১৬ সালে, উইসম্যানকে থারস্টি নামক একটি দৃশ্যকাব্যিক মার্কিন চলচ্চিত্রে হাজির হতে দেখা যায়, এছাড়াও হাস্যরস চলচ্চিত্র নাইন লইফস-এ "রেবেকা ব্রান্ড" নামক একটি গুরুত্বপূর্ণ ভূমিকায়ও অভিনয় করেছেন, চলচ্চিত্রটিতে আরো অভিনয় করেন মার্কিন অভিনেতা কেভিন স্পেসি এবং অভিনেত্রী জেনিফার গ্রেন্জার, যেটি ২০১৬ সালের আগস্ট মাসে মুক্তি পায়।
২০১৭ সালে উইসম্যান, সম্প্রচার ভিত্তিক প্রতিষ্ঠান নেটফ্লিক্স-এর হাস্যরস ধারাবাহিক এ্য সিরিজ অব আনফর্চুনেট ইভেন্টস-এ ভায়োলেট বোদলেয়ার হিসেবে অভিনয় করা শুরু করেন।
সানটেক সিঙ্গাপুর সম্মেলন ও প্রদর্শনী কেন্দ্র
ঘটনা
এযাবৎ কেন্দ্রটি একাধিক স্থানীয় ও আন্তর্জাতিক অনুষ্ঠানের আয়োজন করেছে। ২০১০ সালের আগস্টে, এটি যুব অলিম্পিক গেমসের একটি ভেন্যু হিসেবে ব্যবহৃত হয়েছিল, যেখানে বক্সিং, ফেন্সিং, হ্যান্ডবল, জুডো, তায়কোয়ান্দো এবং রেসলিং সহ ইভেন্টগুলি আয়োজন করা হয়। ২০২২ সালে, কেন্দ্রটি দ্য ইন্টারন্যাশনাল, ই-স্পোর্টস ইভেন্টের আয়োজন করেছিল, যা ছিল সিঙ্গাপুর ইনডোর স্টেডিয়ামের সাথে একটি সহ-আয়োজন।
কেন্দ্রটি আন্তর্জাতিক ডেন্টাল প্রদর্শনী এবং সভা, শারীরিক থেরাপি কংগ্রেসের জন্য ওয়ার্ল্ড কনফেডারেশন এবং আইএফএলএ ওয়ার্ল্ড লাইব্রেরি অ্যান্ড ইনফরমেশন কংগ্রেসের মতো বাণিজ্য অনুষ্ঠান এবং পেশাদার সম্মেলনেরও আয়োজন করেছে।
ইলমুল কালাম
ইলমুল কালাম (علم الکلام) কালামশাস্ত্র নিয়ে রচিত শিবলী নোমানীর একটি বই। এই বিষয়ে তিনি ৪ খণ্ডে গ্রন্থ রচনায় হাত দেন। তবে ২ খণ্ডে তার উদ্দেশ্য সাধন হওয়ায় আর অগ্রসর হননি। অপর খণ্ডটি আল কালাম নামে প্রকাশিত। তিনি এ রচনাদ্বয়ের মাধ্যমে এক বিশেষ ইলমুল কালামের ভিত্তি স্থাপন করেন। এতে এমন সব আলোচনা এসেছে যা ভারতবর্ষে সময়ে সময়ে উদ্ভব হয়। গ্রন্থটি ১৯০২ সালে প্রকাশিত হয়। এতে কালাম শাস্ত্রের প্রতিষ্ঠাতা, কালাম শাস্ত্রের জন্ম ও উৎপত্তি, ক্রমবিকাশ ইত্যাদি তুলে ধরা হয়েছে। শিবলী যদিও ইতিহাস সম্বলিত বইটি লেখেননি তবুও এতে ঐতিহাসিক দার্শনিক মতামত, তাদের সংক্ষিপ্ত জীবনালেখ্য ও মতাদর্শগুলো ফুটে ওঠে। বইটি অধ্যয়নে দেখা যায় তিনি একটি বিশেষ দলের সহযোগীতাকে তার লক্ষ্যে পরিণত করেছেন এবং বইটি লেখার মূল উদ্দেশ্য ইতিহাস রচনা নয়। বরং তিনি এর মধ্যে তার চেতনা ও দৃষ্টিভঙ্গির অন্তরালে একটি সুনির্দিষ্ট পক্ষের পৃষ্ঠপোষকতা করেছেন। যেটি তিনি এই বইয়ের পরিপূরক আল কালামে উপস্থাপন করেছেন।
বর্ণনা
ইতিহাস রচনায় যে সীমাবদ্ধতা রয়েছে তার থেকে অবমুক্ত হয়ে শিবলী গ্রন্থটিতে তার মতের পক্ষে যুক্তি তুলে ধরেছেন। বইটি দর্শন ও যুক্তিতর্ক রচনার অনুসারে সর্বশীর্ষে। বইটির বর্ণনা বিশ্লেষণাত্মক। এতে শিবলী মুহাদ্দিসীন, আশায়েরা, মুতাজিলাসহ সকল পক্ষের দাবি ও দলিল তুলে ধরে নিজের যুক্তিপূর্ণ মতামতটি বর্ণনা করেছেন। বইটি যদিও ইলমুল কালামের উপর রচিত হয়েছে। সামগ্রিকভাবে দেখা যায়, এতে ইসলামের দর্শনভিত্তিক ইতিহাস স্ববিস্তারে আলোচিত হয়েছে।
মূল্যায়ন
গ্রন্থটির বঙ্গানুবাদক অধ্যাপক মুহাম্মদ আব্দুল্লাহ বলেন,মিশনারীদের খ্রিস্ট ধর্মপ্রচার এবং বিভিন্ন সম্প্রদায়ের সাম্প্রদায়িক অন্তর্দ্বন্দ্ব ভারতীয় মুসলমানদের মন-মেজাজকে অতিষ্ঠ ও পরাভূত করে রেখেছিল। তারা যুগের একজন গাযালী বা রাযী বা ইবনে রুশদের আবির্ভাবের প্রতীক্ষায় ছিল। তারা নাস্তিকদের অভিযোগ রদ করে আপন ধর্মীয় বিশ্বাসকে প্রতিষ্ঠিত করার জন্য যুক্তির খোঁজে উন্মুখ হয়ে রয়েছিল। শিবলী মুসলমানদের বিপদগামী হতে দেননি। তিনি সুষ্ঠু বুদ্ধিভিত্তিক প্রমাণ দিয়ে তাদের ধর্মীয় বিশ্বাসসমূহ প্রতিষ্ঠিত করেন। যাঁরা দর্শন ও যুক্তিবিদ্যার চর্চা করেন, তাঁরা ভাল করে জানেন যে, ভারতে আজ পর্যন্ত শিবলীর সমকক্ষ কোন কালামবিদ জন্মগ্রহণ করেনি। তাঁর এ রচনাদ্বয়ের জ্ঞান ও যুক্তিবাদের আলোকে ইসলামের মৌলিক আকীদাসমূহ উপলব্ধি করা যায়। যারা এতদিন নিজেদের ধর্মীয় বিশ্বাসকে কেবল হাওয়ার উপর দাঁড় করিয়ে রেখেছিল এবং মনের টানেই আপন ধর্মীয় বিশ্বাসে অটল ছিল, তাদের জন্য এই গ্রন্থদ্বয় ছিল মহার্ঘ্য। এর ফলে তাদের ধর্মীয় বিশ্বাস খুবই দৃঢ়তা লাভ করে। শিবলী রচিত গ্রন্থদ্বয়ের উপকারিতা এখানেই শেষ নয়। পাশ্চাত্য দর্শনের দিক থেকে ইসলামী আকায়েদের বিরুদ্ধে যে সব প্রশ্নের অবতারণা করা হয়, সেগুলোর দাঁতভাঙ্গা জওয়াব দেবার জন্যও মুসলিম চিন্তাবিদগণ এ রচনাদ্বয়ের সাহায্য গ্রহণ করতে আরম্ভ করেন। শিবলী যখন "ইলমুল কালাম" ও "আল - কালাম" রচনায় রত ছিলেন, তখন রাজনৈতিক ও অর্থনৈতিক দিক থেকে মুসলমানরা ছিল পর্যুদস্ত। এছাড়া পাশ্চাত্য সমাজ ব্যবস্থাও তখন ইসলামি আকায়েদকে বিনষ্ট করার জন্য ছিল যথেষ্ট। আজ বাংলাদেশে খ্রিস্টান মিশনারিগণ নব নব কৌশলে ইসলামের মৌলিক আকায়েদ বিনষ্ট করতে বদ্ধপরিকর। এমতাবস্থায় শিবলীর "আল কালাম" ও "ইলমুল কালাম"–এর উপকারিতা আরও বেড়ে যেতে বাধ্য৷
নীলফামারীয়া সরুমাথা ব্যাঙ
নীলফামারীয়া সরুমাথা ব্যাঙ বা মাইক্রোহাইলা নীলফামারিয়েনসিস (দ্বিপদ নামকরণ:Microhyla nilphamariensis) (সাধারণ নাম:Nilphamarian narrow-mouthed frog) হচ্ছে Microhylidae পরিবারের একটি ব্যাঙের প্রজাতি।
বিস্তৃতি
এই প্রজাতি বাংলাদেশের নীলফামারী জেলার সৈয়দপুরের কয়া গোলাহাটে প্রাপ্ত একটি প্রজাতি।
বিবরণ
এদের মাথার দৈর্ঘ্য প্রস্থের তুলনায় শতকরা ৭৭ ভাগ। জিনগত গবেষণাইয় দেখা গেছে Microhyla ornata প্রজাতির সাথে এদের অনেক মিল আছে।
সাতক্ষীরা সরকারি কলেজ
প্রতিষ্ঠার পটভূমি
ব্রিটিশ আমলে উচ্চ শিক্ষার জন্য সাতক্ষীরায় কোন কলেজ ছিলনা। উচ্চ শিক্ষার জন্য সাতক্ষীরা এলাকার শিক্ষার্থীরা খুলনা, বাগেরহাট এবং পার্শ্ববর্তী কলকাতায় যেত। সাতক্ষীরা মহকুমা প্রশাসক পি.সি মজুমদার(১৯৩৬-১৯৪০) এর সময়ে সাতক্ষীরা পৌরসভার চেয়ারম্যান লীলাপদ মজুমদার, আব্দুল বারী খান, নিরোধ চ্যাটার্জী, আব্দুর রউফ খান, আব্দুল হাফিজ খান, মীর আহম্মদ আলী সহ সাতক্ষীরা শহরের কতিপয় বিদ্দ্যোৎসাহী ব্যক্তি সাতক্ষীরায় একটি কলেজ স্থাপনের সিদ্ধান্ত নেন এবং ১৯৪৬ সালের ফেব্রুয়ারির ১ম সপ্তাহে সুলতান আহমেদ মহকুমা প্রশাসকের দায়িত্ব নিয়ে সাতক্ষীরা পরিদর্শনে আসেন এবং তাকে কলেজ সম্পর্কে অভিহিত করা হলে তিনি কলেজ স্থাপনের উপর গুরুত্ব দেন। তিনি পূর্বের কমিটিতে এম.এ গফুর, আব্দুল বারী খান এবং অরবিন্দু নাথ মহোদয়বৃন্দকে সদস্য হিসেবে অন্তর্ভুক্ত করেন। কলকাতা বিশ্ববিদ্যালয়ের অধ্যাপক ও কলেজ প্রতিষ্ঠা কমিটির অন্যতম সদস্য হরিচন্দ্র ঘোষের বিশেষ উদ্দ্যোগে ও অক্লান্ত প্রচেষ্টায় ১৯৪৬-৪৭ শিক্ষাবর্ষে কেবল উচ্চ মাধ্যমিক মানবিক ও বাণিজ্য বিভাগ খোলার অনুমোদন লাভ করে। ১৯৫০-৫১ শিক্ষাবর্ষ হতে উচ্চ মাধ্যমিক বিজ্ঞান ও স্নাতক কলা বিভাগ খোলার অনুমোদন লাভ করে। ১৯৬৫ সালে কলেজে স্নাতক বাণিজ্য বিভাগ খোলার অনুমোদন পেলে ১৯৬৬ সালে ডিগ্রী বাণিজ্য নতুন ভবনে স্থানান্তরিত করা হয়। ১৯৬৯-৭০ শিক্ষাবর্ষে স্নাতক বিজ্ঞান বিভাগ খোলা হলে সেখান থেকে সাতক্ষীরা কলেজ একটি পূর্ণাঙ্গ স্নাতক পর্যায়ের কলেজে হিসেবে আত্মপ্রকাশ করে ।
শিক্ষাব্যবস্থার ক্রম-বিকাশ
সাতক্ষীরা সরকারি কলেজ ১৯৪৬ সালে প্রতিষ্ঠিত এবং পরবর্তী জাতীয়করণ ঘটে ১ মার্চ ১৯৮০। প্রায় ৩০ একর জায়গায় প্রতিষ্ঠিত এই কলেজের বিষয় ভিত্তিক বিভাগ সমূহের প্রবর্তন এর বিবরন শিক্ষাবর্ষ অনুসারে নিন্মরূপ: রাষ্ট্রবিজ্ঞান ও ব্যবস্থাপনা বাংলা, ইসলামের ইতিহাস ও সংস্কৃতি, অর্থনীতি, দর্শন, হিসাববিজ্ঞান, প্রাণিবিদ্যা ইংরেজি, ইতিহাস, উদ্ভিদবিদ্যা পদার্থ বিজ্ঞান, রসায়ন, গণিত, ভূগোল
স্নাতকোত্তর বিষয় সংখ্যা : ০৫ টি রাষ্ট্রবিঞ্জান ও ব্যবস্থাপনা বাংলা, ইসলামের ইতিহাস ও সংস্কৃতি, হিসাববিজ্ঞান
বর্তমান সাতক্ষীরা কলেজ
ডান|x230px|খেলার মাঠে ছাত্ররা ক্রিকেট খেলছে
আবাসিক হলসমূহ
পুরুষ হলের সংখ্যা : ২টি | আসন (শয্যা) সংখ্যা : ১৮০টি
বর্তমানে একটি মহিলা হোস্টেল নির্মিত হয়েছে যার নামকরণ করা হয়েছে 'বঙ্গমাতা বেগম ফজিলাতুন্নেছা মুজিব ছাত্রী হোস্টেল'
বহিঃসংযোগ
সাতক্ষীরা সরকারি কলেজ
সাঈদা পৌর স্টেডিয়াম
সাইদা পৌর স্টেডিয়াম ( ملعب صيدا البلدي‎  ), শহীদ রফিক হারিরি স্টেডিয়াম নামেও পরিচিত ( ملعب الرئيس الشهيد رفيق الحريري  ), এটি লেবাননের সিডনে অবস্থিত একটি ২২,৬০০ ক্ষমতাসম্পন্ন বহুমুখী স্টেডিয়াম ।
স্টেডিয়ামটি ১৯৯৯ সালে পুরানো স্টেডিয়ামের সম্প্রসারিত মাঠে নির্মিত হয়েছিল, লেবাননে অনুষ্ঠিত ২০০০ সালে এএফসি এশিয়ান কাপের ম্যাচ আয়োজনের অন্যতম ভেন্যু হিসেবে পরিচিত ছিল। এটি বর্তমানে বেশিরভাগ স্থানীয় এবং আন্তর্জাতিক ফুটবল ম্যাচের জন্য ব্যবহৃত হয়। স্টেডিয়ামে অ্যাথলেটিক্স সুবিধাও রয়েছে।
সাইদ বন্দর
সাইদ বন্দর (بورسعيد Borsaʿīd ) হল মিশরের একটি বন্দর নগরী।এটি সুয়েজ খালের উত্তর প্রন্তে অবস্থিত।এটি ভূমধ্যসাগরের একটি ব্যস্ত বন্দর এবং এই শহরটি মিশরের একটি গুরুত্ব পূর্ণ শহর।
ফিলিপ লি
ফিলিপ কিথ লি (Philip Lee; জন্ম: ১৫ সেপ্টেম্বর, ১৯০৪ - মৃত্যু: ৯ আগস্ট, ১৯৮০) দক্ষিণ অস্ট্রেলিয়ার গ্ল্যাডস্টোন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ থেকে ১৯৩৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
অ্যাডিলেডের সেন্ট পিটার্স কলেজে অধ্যয়ন করেন। সেখানে অবস্থানেকালেই ক্রিকেট, ফুটবল, টেনিস ও অ্যাথলেটিকস দলের অধিনায়কের দায়িত্ব পালন করেন।
১৯২৫-২৬ মৌসুম থেকে ১৯৩৪-৩৫ মৌসুম পর্যন্ত ফিলিপ লি’র প্রথম-শ্রেণীর খেলোয়াড়ী জীবন চলমান ছিল। ক্রিকেটার হিসেবে ডানহাতি মারকুটে ব্যাটসম্যানের ভূমিকায় অবতীর্ণ হতেন। এছাড়াও অফ ব্রেক বোলিং করতেন তিনি। ১৯২৫-২৬ মৌসুমে সাউথ অস্ট্রেলিয়ার পক্ষে বেশ কয়েকটি খেলায় অংশ নেন। মূলতঃ মাঝারিসারিতে ব্যাটিং করতেন ও মাঝে-মধ্যে বোলিংয়ে অগ্রসর হতেন। ১৯৩০ সাল থেকে অফ ব্রেক বোলিংয়ে বেশ দক্ষ হয়ে উঠেন।
১৯৩০-৩১ মৌসুমে সাউথ অস্ট্রেলিয়ার পক্ষে প্রথম ইনিংসে ১০৬ রান তুলেন। এটিই প্রথম-শ্রেণীর ক্রিকেটে তার একমাত্র সেঞ্চুরি ছিল। এরপর দ্বিতীয় ইনিংসে ওয়েস্ট ইন্ডিজ একাদশের বিপক্ষে ৫/৫৭ নিয়ে সাউথ অস্ট্রেলিয়াকে চিত্তাকর্ষক জয় উপহার দিয়েছিলেন। স্লো মিডিয়াম পেস বোলিং সহযোগে অফ ব্রেক বোলিংয়ে পারদর্শী ছিলেন। নিখুঁত নিশানা বরাবর বোলিং করতেন। টিম ওয়াল ও ক্ল্যারি গ্রিমেটের সাথে সাউথ অস্ট্রেলিয়ার বোলিং আক্রমণে নেতৃত্ব দেন। টিম ওয়ালের সাথে নতুন বলে জুটি গড়েন। ডন ব্র্যাডম্যান তার ১১৭টি সেঞ্চুরির প্রথমটি তার বলে পুল করে চার মেরে করেন।
অস্ট্রেলীয় রুলস ফুটবল
ফুটবল ও বেসবল খেলায় দক্ষতা প্রদর্শন করেছেন। ভিক রিচার্ডসনের ন্যায় তিনিও দক্ষিণ অস্ট্রেলিয়ার অন্যতম সেরা ক্রীড়াবিদের ভূমিকায় অবতীর্ণ হয়েছিলেন। ১৯২০-এর দশকের শুরুতে সাউথ অস্ট্রেলিয়ান ফুটবল লীগে শীর্ষস্থানীয় অস্ট্রেলীয় রুলস ফুটবলার হিসেবে আবির্ভূত হয়েছিলেন। এ পর্যায়ে সাউথ অস্ট্রেলিয়ার পক্ষে আন্তঃরাজ্যীয় পর্যায়ে খেলতেন। ১৯২৩ সালে নরউড ফুটবল ক্লাবের সদস্য ছিলেন। মূলতঃ হাফ-ফরোয়ার্ড অবস্থানে খেলতেন। কিন্তু পরবর্তীতে পায়ের আঘাতের কারণে হাফ-বেক অবস্থানে খেলার পর ১৯২৬ সালে স্ব-স্থানে প্রত্যাবর্তন করেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফিলিপ লি। ১৮ ডিসেম্বর, ১৯৩১ তারিখে সিডনিতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ২৩ ফেব্রুয়ারি, ১৯৩৩ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
বডিলাইন সিরিজে অংশগ্রহণ
তাসত্ত্বেও এক বছর পর পরবর্তী মৌসুমে ১৯৩২-৩৩ বডিলাইন সিরিজের পঞ্চম টেস্টে গ্রিমেটের দূর্বল ক্রীড়াশৈলীর ফলে পুনরায় দলে আহুত হন। ইংল্যান্ডের সংগৃহীত ৪৫৪ রানের দলীয় ইনিংসে ৪০.২ ওভারে ১১১ রান দিয়ে চার উইকেট পান। ইংল্যান্ডের প্রথম ইনিংসে ও’রিলি ও আইরনমঙ্গারের সাথে বোলিং আক্রমণ পরিচালনা করেন। এ পর্যায়ে ৪/১১১ নিয়ে দলের সফলতম বোলারে পরিণত হয়েছিলেন। ওয়ালি হ্যামন্ডকে ১০১, হ্যারল্ড লারউড, এডি পেন্টারকে ৯ ও গাবি অ্যালেনকে ৪৮ রানে তার শিকারে পরিণত করেছিলেন। এছাড়াও, তার বলে বেশ কয়েকটি ক্যাচ হাতছাড়া হয়ে যায়। অস্ট্রেলিয়ার প্রথম ইনিংসে আট নম্বরে ব্যাটিংয়ে নামেন। বার্ট ওল্ডফিল্ডের সাথে ৩৫ মিনিটে ৫৭ রান তুলেন। ব্যক্তিগতভাবে মূল্যবান ৪২ রান তুলেন।
অবসর
দুইটি টেস্ট প্রস্তুতিমূলক খেলায় অংশগ্রহণের পর ১৯৩৩-৩৪ মৌসুমে দূর্বল ক্রীড়াশৈলী প্রদর্শন করেন। তবে, ক্ল্যারি গ্রিমেটের খেলার ছন্দে প্রত্যাবর্তনের ফলে ১৯৩৪ সালে ইংল্যান্ড গমনে দলের সদস্যরূপে রাখা হয়নি। সাউথ অস্ট্রেলিয়ার পক্ষে আর একটি মৌসুমে খেলেন। এরপর খেলার জগৎ থেকে অবসর নেন তিনি।
ব্যক্তিগত জীবনে বিবাহিত ছিলেন। জুন, ১৯৩৫ সালে মেরি লুকাস নাম্নী এক রমণীর পাণিগ্রহণ করেন। ৯ আগস্ট, ১৯৮০ তারিখে ৭৫ বছর বয়সে দক্ষিণ অস্ট্রেলিয়ার উডভিল এলাকায় ফিলিপ লি’র দেহাবসান ঘটে।
কমিউনিকেশন রিসার্চ (জার্নাল)
বিমূর্তকরণ ও সূচীকরণ
জার্নালটি ইবিএসসিও ডাটাবেস, ইআরআইসি, প্রোকুয়েস্ট ডাটাবেস, স্কোপাস, এবং সোশ্যাল সাইন্স সাইটেশন ইনডেক্স এ বিমূর্ত এবং সূচিত করা হয়েছে। জার্নাল উদ্ধৃতি প্রতিবেদন অনুসারে, এর ২০১৭ ইমপ্যাক্ট ফ্যাক্টর হল ৩.৩৯১, এটি "যোগাযোগ" বিভাগে ৮৪টি জার্নালের মধ্যে তৃতীয় স্থানে রয়েছে।
স্কুদেরিয়া ফেরারি
থাম্ব|স্কুদেরিয়া ফেরারি লোগো|157x157পিক্সেল
স্কুদেরিয়া ফেরারি হল বিলাসবহুল ইতালীয় অটো প্রস্তুতকারক ফেরারির রেসিং বিভাগ এবং রেসিং দল, যেটি ফর্মুলা ওয়ান রেসিং-এ প্রতিযোগিতা করে। দলটিকে তাদের লোগোর রেফারেন্সে "দ্য প্র্যান্সিং হর্স" ডাকনামও দেওয়া হয়। এটি ১৯৫০ ফর্মুলা ওয়ান মৌসুম থেকে প্রতিটি বিশ্ব চ্যাম্পিয়নশিপে প্রতিদ্বন্দ্বিতা করে টিকে থাকা এবং সবচেয়ে সফল ফর্মুলা ওয়ান দল। দলটি এনজো ফেরারি দ্বারা প্রতিষ্ঠিত হয়েছিল, প্রাথমিকভাবে আলফা রোমিও দ্বারা উত্পাদিত রেস গাড়ির জন্য, যদিও ১৯৪৭ সালের মধ্যে ফেরারি তার নিজস্ব গাড়ি তৈরি করা শুরু করেছিল। ফর্মুলা ওয়ানের বাইরে এর গুরুত্বপূর্ণ অর্জনের মধ্যে রয়েছে ওয়ার্ল্ড স্পোর্টসকার চ্যাম্পিয়নশিপ জেতা, ২৪ আওয়ারস অফ লে ম্যানস, ২৪ আওয়ারস অফ স্পা, ২৪ আওয়ারস অফ ডেটোনা, ১২ আওয়ারস অফ সেব্রিং, বাথার্স্ট ১২ ঘণ্টা, গ্র্যান্ড ট্যুর কারের রেস এবং রাস্তার কোর্সে রেসিং। টারগা ফ্লোরিও, মিল মিগলিয়া এবং ক্যারেরা প্যানামেরিকানা। দলটি তার আবেগপূর্ণ সমর্থন বেসের জন্যও পরিচিত, যা টিফোসি নামে পরিচিত। মনজাতে ইতালিয়ান গ্র্যান্ড প্রিক্সকে দলের হোম রেস হিসাবে বিবেচনা করা হয়।
কেশব দেও মন্দির, মথুরা
thumbnail|right|কৃষ্ণ জন্মস্থান মথুরার কেশব দেও মন্দিরের সাথেই নির্মিত [[মসজিদ]] ভারতের উত্তর প্রদেশের মথুরাতে শ্রীকৃষ্ণের জন্মস্থানে নির্মিত কেশব দেও মন্দিরটি সারা বিশ্বের হিন্দু সম্প্রদায়ের অন্যতম পবিত্র ধর্মস্থান। কেশব দেও বা কেশব দেব মন্দিরটি মথুরার মূল কৃষ্ণ জন্মস্থান কমপ্লেক্সের পাশে অবস্থিত। কেশব দেব ভগবান শ্রীকৃষ্ণের আরেকটি নাম। জনপ্রিয় লোককথা অনুসারে মূলমন্দিরের উপাস্য শ্রীকৃষ্ণের প্রতিমা প্রকটিত করেন শ্রীকৃষ্ণের প্রপৌত্র শ্রীবজ্রনাভ।
ইতিহাস
এই স্থানটি হিন্দু সম্প্রদায়ের মানুষের কাছে খুবই পবিত্র একটি স্থান। ধারণা করা হয় ৫০০০ হাজার বছর আগে এখানে মন্দির স্থাপন করেন শ্রীকৃষ্ণের প্রপৌত্র শ্রীবজ্রনাভ।পরবর্তীতে ৪০০ সালে গুপ্ত সম্রাজ্যের দ্বিতীয় চন্দ্রগুপ্ত একটি সুবিশাল মন্দির নির্মাণ করেন। বলা হয়ে থাকে এই মন্দিরের সৌন্দর্য আর মহত্ব কোন হাতে আঁকা ছবি বা লিখিত বর্ণনার মাধ্যমে প্রকাশ করা সম্ভব নয়। মন্দিরটি গজনির সুলতান মাহমুদ ১০১৭ সালে এটি ধ্বংস করে। পাথরে খোদিত লিপি থেকে জানা যায়,তৃতীয়বারের মত এই মন্দিরটি আবার তৈরি করেন জাজ্জা বিক্রম সাম্ভাত ১২০৭ সালে রাজা বিজয়পাল দেবের শাসন আমলে। এ মন্দিরটি আবারও ধ্বংস হয় সিকান্দার লোদীর হাতে।বলা হয়ে থাকে, লোদীর হাতে ধ্বংসের পূর্বে ১৬ শতকে শ্রীচৈতন্য এই মন্দিরটি পরিদর্শন করেন।
রাজা বীরসিং দেও এই মন্দিরটি আবার গড়ে তোলেন মুঘল সম্রাট জাহাঙ্গীরের শাসন কালে।কিন্তু ১৬৬৯ সালে এই মন্দির ধ্বংস করার নির্দেশ দেয় মুগল সম্রাট আওরঙ্গজেব। ১৬৬৯ সালে কেশব দেও মন্দিরের স্থানে একটি ঈদগাহ নির্মাণ করা হয়।
আওরঙ্গজেব কর্তৃক কেশব দেও মন্দিরের ধ্বংস সাধন
রাজা বীরসিং দেও তৎকালীন ৩৩ লাখ টাকা খরচ করে মন্দিরটি চতুর্থবারের মত গড়ে তোলেন মুঘল সম্রাট জাহাঙ্গীরের শাসন কালে।কথিত আছে,এটি ছিল তৎকালীন ভারতবর্ষের সর্বশ্রেষ্ঠ সুন্দর মন্দির। সমগ্র ভারতবর্ষের সকল হিন্দু অত্যন্ত শ্রদ্ধার চোখে দেখতেন মন্দিরটিকে। জন মানসে পরবর্তী মুঘল সম্রাট বলে যাকে বিবেচনা করা হত সেই দারা শিকোহ একটি খোঁদাই করা বেড়া সদৃশ পাথর উপহার দিয়েছিলেন যেটি প্রকটিত মূর্তির কাছেই স্থাপন করা হয়েছিল। দর্শনার্থীরা এই বেড়া সদৃশ পাথর পর্যন্ত যেতে পারতেন এবং তাদের দর্শন সম্পন্ন করতেন। ১৬৬৯ সালে এই মন্দির ধ্বংস করার নির্দেশ দেয় মুগল সম্রাট আওরঙ্গজেব। ১৬৬৯ সালে কেশব দেও মন্দিরের স্থানে একটি ঈদগাহ নির্মাণ করা হয়।
বর্তমান মন্দির
থাম্ব|ডান|উপাস্য কেশব দেও ব্রিটিশ শাসনামলে এই স্থানটি ছিল ব্রিটিশ অধিভুক্ত। ১৮১৫ সালে ইস্ট ইণ্ডিয়া কোম্পানি একটি নিলাম অনুষ্ঠান আয়োজন করে। নিলাম থেকে কাশীর রাজা পান্তিমল এই স্থানটি কিনে নেন। তার ইচ্ছা ছিল এই স্থানে একটি সুবিশাল মন্দির স্থাপনের। কিন্তু তার সেই ইচ্ছা অপূর্ণ থেকে যায়। এই স্থানের মালিকানা মথুরার স্থানীয় মুসলিমদের সাথে তিনি বিবাদে জড়িয়ে পরেন এবং তা আদালত পর্যন্ত গড়ায়। যদিও আদালত শেষ পর্যন্ত কাশীর রাজার পক্ষেই রায় দেন। ১৯৪৪ সালে মদন মোহন মালভ্য নামে এক সজ্জন ব্যক্তি কাশীর রাজার উত্তরাধিকারের কাছ থেকে মাত্র ১৩ হাজার টাকায় এই স্থান কিনে নেন। পূর্বের মালিক এই টাকা নিয়েছিলেন আদালতের খরচ নির্বাহের জন্য।
মালভ্যজি এই মন্দিরের শুরু দেখে যেতে পারেননি। ১৯৫১ সালে তিনি একটি ট্রাস্ট স্থাপন করেন এবং ট্রাস্টের নিকট জমি হস্তানর করেন। তার মারা যাবার পরে বিখ্যাত বিড়লা কোম্পানির যুগল কিশোর বিড়লা মন্দির নির্মাণে নেতৃস্থানীয় ভূমিকা পালন করেন। এছাড়াও আরেক বিখ্যাত ডালমিয়া গ্রুপের জয়দয়াল ডালমিয়ার ভূমিকাও স্মরনযোগ্য। এই দুই পরিবারের বিশিষ্ট ব্যক্তিবর্গের প্রত্যক্ষ সহযোগিতায় ১৫ মিলিয়ন রুপী ব্যয়ে ১৯৬৫ সালে ঐতিহাসিক এই মন্দিরের কাজ সম্পন্ন হয়।
ক্রিস্পার
ক্রিস্পার (ইংরেজি CRISPR), যা "ক্লাস্টার্ড রেগুলারলি ইন্টারস্পার্সড শর্ট প্যালিনড্রোমিক রিপিট্‌স" (Clustered regularly interspaced short palindromic repeats) নামক ইংরেজি পদবন্ধটির সংক্ষিপ্ত রূপ, কিছু আদিকেন্দ্রিক জীব যেমন ব্যাকটেরিয়া ও আর্কিয়ার বংশাণুসমগ্রে (জিনোমে) প্রাপ্ত কিছু ডিএনএ অনুক্রমের একটি পরিবার। আদিকেন্দ্রিক জীবটিকে বিভিন্ন ব্যাকটেরিয়াভক্ষক ভাইরাস সংক্রমিত করার ফলে যে ডিএনএ খণ্ডাংশগুলি পাওয়া যায়, তাদের থেকে এই ডিএনএ অনুক্রমগুলি বের করা যায়। পরবর্তী সংক্রমণগুলিতে সদৃশ ব্যাকটেরিয়াভক্ষকদের থেকে প্রাপ্ত ডিএনএ শনাক্ত করতে ও ধ্বংস করতে এগুলি ব্যবহার করা যায়। সুতরাং এই ডিএনএ অনুক্রমগুলি আদিকেন্দ্রিক জীবসমূহের (ভক্ষক) ভাইরাসরোধী প্রতিরক্ষা ব্যবস্থাতে কেন্দ্রীয় ভূমিকা পালন করে।
ক্রিস্পার-ক্যাস ব্যবস্থা একটি আদিকোষকেন্দ্রীয় অনাক্রম্যতন্ত্র যা বহিরাগত বংশাণু উপাদান যেমন প্লাজমিড বা ভক্ষকদের ভেতরে অবস্থিত উপাদানগুলি থেকে ঘাতসহিষ্ণুতা প্রদান করে এবং এক ধরনের অর্জিত অনাক্রম্যতা প্রদান করে। স্পেসার অনুক্রমকে আশ্রয়দানকারী আরএনএগুলি ক্রিস্পার-সংশ্লিষ্ট ক্যাস প্রোটিনগুলিকে বহিরাগত রোগসৃষ্টিকারী ডিএনএ শনাক্ত করতে এবং এগুলিকে কেটে ফেলতে সাহায্য করে। অন্যান্য আরএনএ-পরিচালিত ক্যাস প্রোটিনগুলি বহিরাগত আরএনএ কর্তন করতে পারে। এ পর্যন্ত অনুক্রমায়িত ৫০% ব্যাকটেরিয়া বংশাণুসমগ্রতে এবং প্রায় ৫০% আর্কিয়া বংশাণুসমগ্রতে ক্রিস্পার প্রোটিনগুলি পাওয়া গেছে।
এই ব্যবস্থাগুলিকে ব্যবহার করে ক্রিস্পার বংশাণু সম্পাদনা নামক কৌশল উদ্ভাবন করা হয়েছে, যাতে সচরাচর ক্যাস৯ বংশাণুটি ব্যবহার করা হয়ে থাকে। এই সম্পাদনা প্রক্রিয়াটির বহুবিধ প্রয়োগ রয়েছে, যার মধ্যে মৌলিক জীববৈজ্ঞানিক গবেষণা, জৈবপ্রযুক্তি পণ্য উদ্ভাবন এবং রোগসমূহের চিকিৎসা অন্যতম। ক্রিস্পার-ক্যাস৯ বংশাণুসমগ্র সম্পাদনা কৌশলটি উদ্ভাবনের জন্য ২০২০ সালে এমানুয়েল শারপঁতিয়ে ও জেনিফার ডাউডনা-কে রসায়নে নোবেল পুরস্কার প্রদান করা হয়।
মোটিভ পাওয়ার
মোটিভ পাওয়ার হলো রেলওয়ে ভিত্তিক দ্বি-মাসিক ম্যাগাজিন, যা অস্ট্রেলিয়া থেকে প্রকাশিত হয়। ১৯৯৮ সালের ২৩শে আগস্ট প্রথমবারের মত মোটিভ পাওয়ার ম্যাগাজিনটি বের হয়। এর প্রধান কার্যালয় সিডনী  শহরে অবস্থিত। ম্যাগজিনে প্রধানত ডিজেল ইঞ্জিন এবং ট্রেন বিষয়ক নিবন্ধ ও ছবি ছাপানো হয়ে থাকে। এসব নিবন্ধে নতুন সংযুক্ত ট্রেন, নতুন করে রঙ করা হয়েছে এমন ট্রেনের খবর এবং টেকনিক্যাল বিভিন্ন বিষয়ে আলোচনা করা হয়। রেলওয়ে ফটোগ্রাফি নিয়েও ম্যাগাজিনটি নিবন্ধ প্রকাশ করে। কখনো এসব নিবন্ধে রেলওয়ে মডেলিং এর বিজ্ঞাপণও থাকে।
বাগাতিপাড়া পৌরসভা
'বাগাতিপাড়া পৌরসভা নাটোর জেলার, বাগাতিপাড়া উপজেলার একটি শহর, এবং পৌরসভা। এটি বাগাতিপাড়া উপজেলায় অবস্থিত। ২০০৪ সালে এ পৌরসভাটি প্রতিষ্ঠিত হয়। এটি একটি 'গ 'শ্রেণীর পৌরসভা।
ইতিহাস
২০০৪ সালে নাটোর বাগাতিপাড়া পৌরসভা প্রতিষ্ঠিত হয়।
প্রশাসনিক এলাকা
ওয়ার্ডঃ ৮ টি
আয়তন ও জনসংখ্যা
আয়তনঃ ১০.৪২ বর্গকিমি
মোট জনসংখ্যাঃ ১৬,২৩০ জন
শিক্ষা
শিক্ষার হারঃ ৯৪.০%
শিক্ষা প্রতিষ্ঠানঃ
ভার্নন ফিল্যান্ডার
ভার্নন ডেরিল ফিল্যান্ডার (Vernon Darryl Philander; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন।
খেলোয়াড়ী জীবন
বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে।
সাফল্যগাঁথা
মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়।
অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়।
এশিয়ান জার্নাল অফ কমিউনিকেশন
<templatestyles src="Module:Infobox/styles.css"> এশিয়ান জার্নাল অফ কমিউনিকেশন হল একটি সমমনা-পর্যালোচিত একাডেমিক জার্নাল যা এশিয়া-প্যাসিফিক অঞ্চলে ও সারা বিশ্বের এশিয়ান সম্প্রদায়ের মধ্যে যোগাযোগের সিস্টেম এবং প্রক্রিয়াগুলি নিয়ে কাজ করে। জার্নালটি এশিয়ান মিডিয়া ইনফরমেশন অ্যান্ড কমিউনিকেশন সেন্টারের পক্ষে রাউটলেজ কর্তৃক প্রকাশিত হয় এবং এর প্রধান সম্পাদক হলেন অ্যাং পেং হাওয়া।
বিমূর্তকরণ ও সূচীকরণ
জার্নাল বিমূর্ত ও ইনডেক্স করা হয়
জার্নাল উদ্ধৃতি প্রতিবেদন অনুসারে, জার্নালটির ২০১৮ সালে ইমপ্যাক্ট ফ্যাক্টর ১.০৯৭।
নওভূগোল
নওভূগোল (আক্ষরিক "নতুন ভূগোল") হলো ব্যক্তিগত এবং সম্প্রদায়গত ক্রিয়াকলাপের জন্য বা ব্যবহারকারীদের একটি অ-বিশেষজ্ঞ গ্রুপ দ্বারা ভৌগোলিক কৌশল এবং সরঞ্জামগুলির ব্যবহার। নওভূগোল অ্যাপ্লিকেশন ডোমেনগুলি সাধারণত প্রাতিষ্ঠানিক বা বিশ্লেষণাত্মক নয়।
মানব ভূগোলের দৃষ্টিকোণ থেকে, নওভূগোল একটি নির্দিষ্ট একাডেমিক অনুশাসন হিসাবে ভূগোলের লক্ষ্য এবং উদ্দেশ্যগুলিতে নতুন নতুন নির্দিষ্ট তথ্যের সমাজিক সরঞ্জাম, বিশেষত ইন্টারনেটের ব্যবহার হিসাবে সংজ্ঞায়িত করা যেতে পারে; ভৌগোলিক চিন্তার সকল শাখায় এবং নির্দিষ্ট ভৌগোলিক আইসিটি সরঞ্জাম ব্যবহারের মাধ্যমে এই বিভাগে অ-বিশেষজ্ঞ ব্যবহারকারীদের দ্বারা সম্পাদিত ভূগোল বহির্ভুত অবদানকে অন্তর্ভুক্ত করে। এই নতুন নির্বচন পূর্বেরগুলোর পরিপূরক, একাডেমিক জিওগ্রাফিকে পুনরায় ফিরিয়ে আনবে যখন তার শতাব্দী-অস্তিত্বের দ্বারা কঠোরতা এবং অধিকার প্রদানের সাথে শৃঙ্খলা পুনরুদ্ধারের বিষয়ে বিবেচনা করার সময় এটি অবশ্যই অগ্রণী ভূমিকা পালন করবে, তবে এর দ্বৈত ভূমিকা থেকে ভৌগোলিক জ্ঞান ক্ষেত্রে নাগরিকের অংশগ্রহণের আকর্ষণীয় সামাজিক ঘটনাও অন্তর্ভুক্ত করে। তবে ভূগোলের জন্য সমৃদ্ধ হওয়ার নিঃসন্দেহ সম্ভাবনায় এবং ভৌগোলিক সুদের সাথে সামাজিক ঘটনা হিসাবে।
ইতিহাস
নওভূগোল শব্দটি প্রায় ১৯২২ সাল থেকে ব্যবহৃত হচ্ছে। মার্কিন যুক্তরাষ্ট্রে ১৯৫০ এর দশকের গোড়ার দিকে এটি উৎপাদন ও কাজের সমাজবিজ্ঞানে ব্যবহৃত একটি শব্দ ছিল। ফরাসী দার্শনিক ফ্রান্সোইস ডাগনগেট তাঁর ১৯৭৭ সালের বই উনে এপিসটেমোলজি ডি ল'স্পেস কনক্রিট: নিও-জিওগ্রাফি শিরোনামে এটি ব্যবহার করেছিলেন। এই শব্দটি সর্ব প্রথম ১৯৯০-এর দশকে সান ফ্রান্সিসকোর শহর এবং বিভাগের গ্রন্থাগারিক কেনেথ ডাউলিংয়ের মাধ্যমে অনলাইন সম্প্রদায়ের অধ্যয়নের সাথে পরিচিত হয়। ইন্ডাস্ট্রির প্রেসে তাৎক্ষণিক পূর্বসূরি শর্তাদি ছিল: "জিওপ্যাটিয়াল ওয়েব" এবং "জিওওয়্যার ওয়েব" (উভয় ২০০৫); "যেখানে ২.০" (২০০৫); "একটি বিতর্কিত কার্টোগ্রাফিক নান্দনিক" এবং "ম্যাপিং এবং কাউন্টার-ম্যাপিং" (২০০৬)। গুগল ম্যাপস, গুগল আর্থের মতো "স্লিপি ম্যাপস" সহ স্বল্প খরচে জিপিএস ইউনিটের মত ভৌগোলিক মোবাইল ডিভাইস সরঞ্জামগুলি প্রকাশের সাথে সাথে ম্যাপিং এবং জিওস্প্যাটিয়াল প্রযুক্তির বর্ধিত জনসাধারণের আবেদন ও আশেপাশের ওয়েব ২.০ এর ধারণার সাথে এই শর্তাবলী তৈরি হয়েছিল। পরবর্তীকালে, ভূ-তাত্ত্বিক প্রযুক্তিগুলির ব্যবহার অ-ভৌগোলিকভাবে দৃষ্টি নিবদ্ধ করা অ্যাপ্লিকেশনগুলির সাথে বর্ধিত করা হয়।
নওভূগোল শব্দটি প্রথমবার সমসাময়িক অর্থে সংজ্ঞায়িত করেছিল র্যান্ডাল সট ২০০৬ সালে। তিনি একটি বিস্তৃত সুযোগ, শিল্পী, মনোভূগোলবিদ্যা এবং আরও অনেক কিছু অন্তর্ভুক্ত করার পক্ষে যুক্তি দিয়েছিলেন। স্কটের সংজ্ঞার চেয়ে অনেক বেশি দৃঢ়ভাবে সংজ্ঞায়িত ক্ষেত্রের প্রযুক্তিগত দিকনির্দেশকগুলি অ্যান্ড্রু টার্নার তার ইন্ট্রোডাকশন টু নিওজিওগ্রাফিতে (ও'রিলি, ২০০৬) বর্ণনা করেন। শব্দটির সাধারণ এবং সমসাময়িক ক্ষেত্রে ব্যবহার অধিকরণ মিডিয়া আন্দোলনের প্রতি এর অনুপ্রেরণা অনেক ঋণী যা ব্যক্তিগত অভিব্যক্তি এবং সমাজকে অন্তর্ভুক্ত করার জন্য অবস্থান-ভিত্তিক প্রযুক্তির ব্যবহারকে প্রসারিত করার চেষ্টা করেছিল।
সংজ্ঞা সম্পর্কে আলোচনা
ওয়েব ম্যাপিং, ভূগোল এবং জিআইএস ক্ষেত্রে নওভূগোলের ক্ষেত্র এবং প্রয়োগ সম্পর্কে বর্তমানে প্রচুর বিতর্ক রয়েছে। এই আলোচনার কিছু নওভূগোলকে ভৌগোলিক সরঞ্জাম এবং ইন্টারফেসের ব্যবহারের সহজতা হিসাবে বিবেচনা করে যখন অন্যান্য পয়েন্টগুলি প্রয়োগের ক্ষেত্রেকে ফোকাস করে।
নওভূগোল কোনও নির্দিষ্ট প্রযুক্তির মধ্যে সীমাবদ্ধ নয় এবং ওয়েব-ভিত্তিক মাঝে সীমাবধও নয়, তাই এটি ওয়েব ম্যাপিং এর সমার্থক নয় যদিও সাধারণত এটি ধারণা করা হয়।
এছাড়াও ম্যাপিং এবং স্থানীয় শিল্পের নতুন ফর্মের সাথে জড়িত থাকার জন্য অনেক গুরুত্বপূর্ণ শিল্পী এবং আন্তঃশৃঙ্খলা অনুশীলনকারী রয়েছেন। এটি শুধুমাত্র ওয়েব ম্যাপিংয়ের চেয়ে অনেক বেশি বিস্তৃত।
ওনা জি
ওনা জি (জন্ম ৩ মার্চ, ১৯৫৪, লস এঞ্জেলেস, ক্যালিফোর্নিয়া) একজন অবসরপ্রাপ্ত পর্নোগ্রাফিক মডেল এবং অভিনেত্রী।
সূরা ক্বাফ
সূরা ক্বাফ (আরবি ভাষায়: سورة ق‎) মুসলমানদের ধর্মীয় গ্রন্থ আল-কুরআনের ৫০তম সূরা, এর আয়াত সংখ্যা ৪৫টি এবং এর রূকুর সংখ্যা ৩টি। এই সূরাটি মক্কায় অবতীর্ণ হয়েছে। এই সূরার মূল আলোচ্য বিষয় হচ্ছে আখিরাত।
নামকরণ
সূরার প্রথম বর্ণটিই এর নাম হিসেবে গৃহীত হয়েছে। অর্থাৎ এটি সেই সূরা যা ক্বাফ বর্ণ দিয়ে শুরু হয়েছে।
নাযিল হওয়ার সময়-কাল
ঠিক কোন সময় এ সূরা নাযিল হয়েছে তা কোন নির্ভরযোগ্য বর্ণনা থেকে জানা যায় না। তবে এর বিষয়বস্তু সম্পর্কে চিন্তা-ভাবনা করলে বুঝা যায়, এটি মক্কী যুগের দ্বিতীয় পর্যায়ে নাযিল হয়েছে। মক্কী যুগের দ্বিতীয় পর্যায় নবুওয়াতের তৃতীয় সন থেকে শুরু করে পঞ্চম সন পর্যন্ত বিস্তৃত। বিভিন্ন বৈশিষ্ট্যের প্রতি লক্ষ রেখে বিচার করে অনুমান করা হয় যে, এই সূরাটি নবুওয়াতের পঞ্চম বছরে নাযিল হয়েছিলো। এ সময় ইসলামবিরোধীদের আচরণ বেশ বিস্তৃতি লাভ করেছিল; তবে তখনো মুসলমানদের প্রতি জুলুম-নির্যাতন শুরু হয়নি।
বিষয়বস্তু ও মূল বক্তব্য
নির্ভরযোগ্য বর্ণনাসমূহ থেকে জানা যায় যে, রসূলুল্লাহ সাল্লাল্লাহু আলাইহি ওয়া সাল্লাম অধিকাংশ ক্ষেত্রে দু’ঈদের নামাযে এ সূরা পড়তেন ।
উম্মে হিশাম ইবনে হারেসা নাম্নী রসূলুল্লাহ সাল্লাল্লাহু আলাইহি ওয়া সাল্লামের প্রতিবেশিনী এক মহিলা বর্ণনা করেছেন যে, প্রায়ই আমি নবীর মুখ থেকে জুমআর খুতবায় এ সূরাটি শুনতাম এবং শুনতে শুনতেই তা আমার মুখস্থ হয়েছে। অপর কিছু রেওয়ায়াতে আছে যে, তিনি বেশির ভাগ ফজরের নামাযেও এ সূরাটি পাঠ করতেন। এ থেকে বিষয়টি পরিষ্কার হয়ে যায় যে, নবীর  দৃষ্টিতে এটি ছিল একটি গুরুত্বপূর্ণ সূরা। সে জন্য এর বিষয়বস্তু অধিক সংখ্যক লোকের কাছে পৌছানোর জন্য বারবার চেষ্টা করতেন।
সূরাটি মনোনিবেশ সহকারে পাঠ করলে এর গুরুত্বের কারণ সহজেই উপলব্ধি করা যায়। গোটা সূরার আলোচ্য বিষয় হচ্ছে আখেরাত। রসূলুল্লাহ সাল্লাল্লাহু আলাইহি ওয়া সাল্লাম মক্কা মুয়াযযমায় দাওয়াতের কাজ শুরু করলে মানুষের কাছে তার যে কথাটি সবচেয়ে বেশি অদ্ভুত মনে হয়েছিল তা হচ্ছে, মৃত্যুর পর পুনরায় মানুষকে জীবিত করে উঠানো হবে এবং তাদেরকে নিজের কৃতকর্মের হিসেব দিতে হবে। লোকজন বলতো, এটা তো একেবারেই অসম্ভব ব্যাপার। এরূপ হতে পারে বলে বিবেক-বুদ্ধি বিশ্বাস করে না। আমাদের দেহের প্রতিটি অণু-পরমাণু যখন মাটিতে মিশে বিলীন হয়ে যাবে তখন হাজার হাজার বছর অতিক্রান্ত হওয়ার পর ঐসব বিক্ষিপ্ত অংশকে পুনরায় একত্রিত করে আমাদের দেহকে পুনরায় তৈরি করা হবে এবং আমরা জীবিত হয়ে যাব তা কি করে সম্ভব? এর জবাবে আল্লাহ তা’আলার পক্ষ থেকে এ ভাষণটি নাযিল হয়। এতে অত্যন্ত সংক্ষিপ্তভাবে ছোট ছোট বাক্যে একদিকে আখেরাতের সম্ভাব্যতা ও তা সংঘটিত হওয়া সম্পর্কে প্রমাণাদি পেশ করা হয়েছে। অপরদিকে মানুষকে এ মর্মে সতর্ক করে দেয়া হয়েছে যে, তোমরা বিস্মিত হও, বিবেক-বুদ্ধি বিরোধী মনে করো কিংবা মিথ্যা বলে মনে করো তাতে কোন অবস্থায়ই সত্য, পরিবর্তিত হতে পারে না। সত্য তথা অকাট্য ও অটল সত্য হচ্ছে এই যে, তোমাদের দেহের এক একটি অণু-পরমাণু যা মাটিতে বিলীন হয়ে যায় তা কোথায় গিয়েছে এবং কি অবস্থায় কোথায় আছে সে সম্পর্কে আল্লাহ অবহিত আছেন। বিক্ষিপ্ত এসব অণু-পরমাণু পুনরায় একত্রিত হয়ে যাওয়া এবং তোমাদেরকে ইতিপূর্বে যেভাবে সৃষ্টি করা হয়েছিল ঠিক সেভাবে পুনরায় সৃষ্টি করার জন্য আল্লাহ তা’আলার একটি ইংগিতই যথেষ্ট। অনুরূপভাবে তোমাদের ধারণাও একটি ভ্রান্তি ছাড়া আর কিছুই নয় যে, এখানে তোমাদের লাগামহীন উটের মত ছেড়ে দেয়া হয়েছে, কারো কাছে তোমাদের জবাবদিহি করতে হবে না। প্রকৃত ব্যাপার এই যে, আল্লাহ তা’আলা নিজেও সরাসরি তোমাদের প্রতিটি কথা ও কাজ সম্পর্কে এমনকি তোমাদের মনের মধ্যে জেগে ওঠা সমস্ত ধারণা ও কল্পনা পর্যন্ত অবহিত আছেন। তাছাড়া তাঁর ফেরেশতারাও তোমাদের প্রত্যেকের সাথে থেকে তোমাদের সমস্ত গতিবিধি রেকর্ড করে সংরক্ষিত করে যাচ্ছে। যেভাবে বৃষ্টির একটি বিন্দু পতিত হওয়ার পর মাটি ফুড়ে উদ্ভিদরাজির অঙ্কুর বেরিয়ে আসে ঠিক তেমনি নির্দিষ্ট সময় আসা মাত্র তাঁর একটি মাত্র আহবানে তোমরাও ঠিক তেমনি বেরিয়ে আসবে। আজ তোমাদের বিবেক-বুদ্ধির ওপর গাফলতের যে পর্দা পড়ে আছে তোমাদের সামনে থেকে সেদিন তা অপসারিত হবে এবং আজ যা অস্বীকার করছো সেদিন তা নিজের চোখে দেখতে পাবে। তখন তোমরা জানতে পারবে, পৃথিবীতে তোমরা দায়িত্বহীন ছিলে না, বরং নিজ কাজ-কর্মের জন্য দায়ী ছিলে। পুরস্কার ও শাস্তি, আযাব ও সওয়াব এবং জান্নাত ও দোযখ যেসব জিনিসকে আজ তোমরা আজব কল্প কাহিনী বলে মনে করছো সেদিন তা সবই তোমাদের সামনে বাস্তব সত্য হয়ে দেখা দেবে। যে জাহান্নামকে আজ বিবেক-বুদ্ধির বিরোধী বলে মনে করো সত্যের সাথে শত্রুতার অপরাধে সেদিন তোমাদের সেই জাহান্নামেই নিক্ষেপ করা হবে। আর যে জান্নাতের কথা শুনে আজ তোমরা বিস্মিত হচ্ছো মহা দয়ালু আল্লাহকে ভয় করে সঠিক পথে ফিরে আসা লোকেরা সেদিক তোমাদের চোখের সামনে সেই জান্নাতে চলে যাবে।
গ্রেস হল হেমিংওয়ে
গ্রেস হল হেমিংওয়ে (Grace Hall Hemingway; ১৫ জুন ১৮৭২ - ২৮ জুন ১৯৫১) ছিলেন একজন মার্কিন অপেরা গায়িকা, সঙ্গীত শিক্ষক ও চিত্রশিল্পী। তিনি মার্কিন কথাসাহিত্যিক আর্নেস্ট হেমিংওয়ের মাতা।
জীবনী
গ্রেস হল ১৮৭২ সালের ১৫ই জুন ইলিনয় অঙ্গরাজ্যের শিকাগো শহরে এক ধনী পরিবারে জন্মগ্রহণ করেন। তার পিতা আর্নেস্ট মিলার হল ছিলেন ধনাঢ্য ব্যবসায়ী ও মাতা ক্যারোলিন হ্যানকক। তিনি শিকাগোর স্থানীয় কয়েকটি স্কুলে পড়াশোনার পর ওক পার্ক হাই স্কুলে ভর্তি হন। তিনি ১৮৯৫ সাল থেকে নিউ ইয়র্কে লুইজা কাপ্পিয়ানির সাথে গ্র্যান্ড অপেরার প্রশিক্ষণ নেন। ১৯৮৬ সালে ম্যাডিসন স্কয়ার গার্ডেনে অ্যাপোলো-ক্লাবের কনট্রাল্টো হিসেবে প্রথম পরিবেশনা করেন। তিনি মেট্রোপলিটন অপেরার সাথে চুক্তির প্রস্তাব পান, কিন্তু মঞ্চের উজ্জ্বল আলোয় তার চোখের সমস্যা হত বলে তিনি এই প্রস্তাব প্রত্যাখ্যান করেন।
১৮৯৬ সালের ১লা অক্টোবর তিনি ক্লেরেন্স এডমন্ডস হেমিংওয়ের সাথে বিবাহ বন্ধনে আবদ্ধ হন। এই দম্পতির ছয় সন্তান ছিল। তারা হলেন মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলাইন (সানি) (১৯০৪), ক্যারল (১৯১১) ও লিস্টার (১৯১৫)। বিয়ের পর তিনি সঙ্গীতের তালিম নেওয়া বাদ দেন এবং গির্জায় শিশুদের দলীয় সঙ্গীত ও ওক পার্কের ফার্স্ট কংগ্রেশনাল গির্জায় ঐকতান বাদকদলের নির্দেশনা দিতেন। তিনি তার সন্তানদের মধ্যে মার্সেলিনকে ভিয়োলা ও আর্নেস্টকে সেলো বাজানোর শিক্ষা দিতেন।
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো (১৮০৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় আ-ম্দো-ঝ্বা-দ্মার  উপাধিধারী বৌদ্ধ লামা ছিলেন।
সংক্ষিপ্ত জীবনী
'ঙ্গাগ-দ্বাং-ব্স্তান-'দ্জিন-র্গ্যা-ম্ত্শো ১৮০৭ খ্রিষ্টাব্দে তিব্বতের আমদো অঞ্চলের 'বাল নামক স্থানে ঝ্বা-দ্মার  পরিবারগোষ্ঠীতে জন্মগ্রহণ করেন। তার পিতার নাম ছিল য়ি-দাম-স্ক্যাব্স  এবং মাতার নাম ছিল দ্কার-মো-স্ক্যিদ । দ্কোন-ম্ছোগ-ব্স্তান-পা'ই-স্গ্রোন-মে  নামক তৃতীয় গুং-থাং লামা তাকে ঙ্গাগ-দ্বাং-'ফ্রিন-লাস-দ্পাল-ব্জাং  নামক দ্বিতীয় আ-ম্দো-ঝ্বা-দ্মার  উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি লা-মো-ব্দে-ছেন  বৌদ্ধবিহারে শিক্ষালাভ করেন এবং একুশ বছর বয়সে গ্যোন-রু-ব্লো-ব্জাং-স্ন্যান-গ্রাগ্স  নামক এক লামা তাকে ভিক্ষুর শপথ প্রদান করেন। পঁচিশ বছর বয়সে তিনি লা-মো-ব্দে-ছেন বৌদ্ধবিহারের প্রধানের দায়িত্ব লাভ করেন। এছাড়া তিনি র্ঙ্গা-স্গার-ব্যাং-ছুব-গ্লিং  এবং ও-ব্স্বো  বিহারের প্রধানের দায়িত্বও পালন করেন। আটত্রিশ বছর বয়সে তিনি মঙ্গোলিয়া ও চীনে তীর্থযাত্রা করেন।
বাহাউদ্দিন ইবনে শাদ্দাদ
থাম্ব|বাহাউদ্দিন ইবনে শাদ্দাদের একটি পেন্সিল চিত্র। বাহাউদ্দিন ইউসুফ ইবনে রাফি ইবনে শাদ্দাদ (بهاء الدين ابن شداد; সম্মানসূচক বাহাউদ্দিন অর্থ "বিশ্বাসের দ্যুতি"; ৫ মার্চ ১১৪৫ – ৮ নভেম্বর ১২৩৪) ছিলেন ১২শ শতাব্দীর একজন কুর্দি বংশোদ্ভূত মুসলিম আইনবিদ, ইতিহাসবিদ ও পণ্ডিত। সালাহউদ্দিনের জীবনী লেখার জন্য তিনি খ্যাত।
জীবনী
সুলতান সালাহউদ্দিন ও ইবনে শাদ্দাহ ঘনিষ্ঠ বন্ধু হয়ে উঠেছিলেন। সালাহউদ্দিন তাকে বেশ কয়েকটি উচ্চপর্যায়ের প্রশাসনিক ও বিচারিক দপ্তরে নিয়োগ দেন। সুলতান সালাহউদ্দিনের মৃত্যুর পূর্ব পর্যন্ত ইবনে শাদ্দাদ তার একজন ঘনিষ্ঠ বন্ধু ও অন্যতম প্রধান উপদেষ্টা ছিলেন।
সালাহউদ্দিনের মৃত্যুর পর ইবনে শাদ্দাদ আলেপ্পোর কাজি হিসেবে নিয়োগ পান। ৬৩২ হিজরির ১৪ সফর (৮ নভেম্বর ১২৩৪ খ্রিষ্টাব্দ) ৮৯ বছর বয়সে তিনি আলেপ্পোয় মৃত্যুবরণ করেন।
রচনাকর্ম‌
ইবনে শাদ্দাদ তার রচিত সালাহউদ্দিনের জীবনীর জন্য সুপরিচিত। এই গ্রন্থ তিনি ব্যক্তিগত পর্যবেক্ষণের উপর ভিত্তি করে লিখেছেন এবং মুসলিমরা কীভাবে সালাহউদ্দিনকে দেখত তা এতে ফুটে উঠেছে। বইয়ের আরবি শিরোনাম আল-নাওয়াদির আল-সুলতানিয়া ওয়াল-মাহাসিন আল-ইউসুফিয়া। এর অর্থ ইংরেজিতে দ্য রেয়ার এন্ড এক্সিলেন্ট হিস্ট্রি অব সালাদিন নামে বইটি প্রকাশিত হয়েছে।
ইবনে শাদ্দাদ ইসলামি আইনের প্রয়োগের উপর লেখালেখি করেছেন। এর মধ্যে কয়েকটি বইয়ের ইংরেজি শিরোনাম হল, দ্য রিফুউজ অব জাজেস ফ্রম দ্য এম্বিগুইটি অব জাজমেন্ট, দ্য প্রুফ অব জাজমেন্টস, দ্য এপিটম, দ্য ভারচুস অব দ্য জিহাদ। ইবনে খালিকানের লেখা সমসাময়িক চরিতাভিধান ওয়াফায়াত আল-আয়ান থেকে ইবনে শাদ্দাদ সম্পর্কে অধিকাংশ তথ্য জানা যায়।
লাল ফৌজ
লাল ফৌজ (Рабоче-крестьянская Красная армия; РККА বা Rabočě-krěst'janskaja Krasnaja armija) সোভিয়েত ইউনিয়নের বিপ্লবাত্মক সমাজতান্ত্রিক যোদ্ধাদের দল যারা ১৯১৮-১৯২২ সালে ছড়িয়ে পড়া রুশ গৃহযুদ্ধে অংশ নিয়েছিলেন। পরবর্তীতে এটি সোভিয়েত ইউনিয়নের জাতীয় পর্যায়ের সামরিক বাহিনীতে রূপান্তরিত হয়। ১৯৩০-এর দশকে লাল ফৌজ বিশ্বের ইতিহাসে সর্ববৃহৎ সেনাবাহিনীতে পরিণত হয়েছিল। দ্বিতীয় বিশ্বযুদ্ধ চলাকালে "লাল ফৌজ" শব্দগুচ্ছটি ব্যাপকভাবে ব্যবহারসহ বিরাট পরিচিতি লাভ করেছিল।
ইতিহাস
thumb|right|250px|ভালকান ফ্যাক্টরীতে [[রেড গার্ড|রেড গার্ডের একটি দল]] সেপ্টেম্বর, ১৯১৭ সালে ভি. আই. লেনিন লিখেছিলেন,
কমিশারদের জনসংঘ ২৮ জানুয়ারি, ১৯১৮ সালে রেড আর্মি গঠনের সিদ্ধান্ত নেয়। তাদের ধারনামাফিক রেড আর্মি গঠন হবে শ্রেণী-সচেতন এবং শ্রমিক শ্রেণীর সেরা উপাদানগুলো নিয়ে। রুশ প্রজাতন্ত্রের আঠারো বছর বয়সের ঊর্ধ্বেকার সকল জনগোষ্ঠী এর সদস্য হবে। অক্টোবর বিপ্লব, সোভিয়েত ক্ষমতা গ্রহণ এবং সমাজতান্ত্রিক ধারা প্রবর্তনে এর ভূমিকা ছিল প্রশংসনীয় ও অনবদ্য।
সমাজতান্ত্রিক আন্দোলনের ঐতিহ্যবাহী রঙের মাধ্যমে রেড আর্মিকে চিত্রিত করা হয়েছে। ২৫ ফেব্রুয়ারি, ১৯৪৬ সালে বিপ্লবের প্রতীককে সোভিয়েত ইউনিয়নের রাষ্ট্রীয় প্রতীক হিসেবে গ্রহণ করা হয়। ঐদিনই রেড আর্মি'র নতুন নামকরণ করা হয় সোভিয়েত আর্মি (Советская Армия, Sovetskaya Armiya)।
চীন-সোভিয়েত যুদ্ধ
চীন প্রজাতন্ত্র আগ্রাসী মনোভাবসম্পন্ন সোভিয়েত ইউনিয়নের বিরুদ্ধে যুদ্ধে জড়িয়ে পড়ে। ১৯২৯ সালে চীন-সোভিয়েত যুদ্ধের সূচনা ঘটে। ফলাফলস্বরূপ ১৯৩৭ সালে জিনজিয়াং যুদ্ধের প্রেক্ষাপটে সোভিয়েত ইউনিয়ন জিনজিয়াং অঞ্চল দখল করে। রেড আর্মি তাদের উদ্দেশ্য পূরণে সক্ষমতা অর্জন করে। তারা মাঞ্চুরিয়ান চীনের পূর্বাঞ্চলীয় রেলওয়ের নিয়ন্ত্রণ ভার নেয় এবং জিনজিয়াংয়ে সফলতার সাথে প্রাক-সোভিয়েত ক্ষমতা প্রয়োগ করে।
শীতকালীন যুদ্ধ
thumb|250px|মার্চ, ১৯৪০ সালে রেড আর্মি সৈনিকেরা কুক্ষিগত ফিনিশ ব্যানার প্রদর্শন করছে। শীতকালীন যুদ্ধে (talvisota, vinterkriget, Зимняя война) সোভিয়েত ইউনিয়ন ও ফিনল্যান্ড একে-অপরের বিরুদ্ধে যুদ্ধে জড়িয়ে পড়ে। দ্বিতীয় বিশ্বযুদ্ধ শুরু হবার মাত্র ৩ মাস পূর্বে ৩০ নভেম্বর, ১৯৩৯ সালে সোভিয়েত আক্রমণের মাধ্যমে এর সূচনা ঘটে। সোভিয়েতদের অনধিকার প্রবেশের মাধ্যমে পোল্যান্ড দখল হয়ে যায়। ১৩ মার্চ, ১৯৪০ সালে মস্কো শান্তি চুক্তির মাধ্যমে শীতকালীন যুদ্ধের সমাপ্তি ঘটে। এর প্রেক্ষাপটে সম্মিলিত জাতিপুঞ্জ সোভিয়েত আক্রমণকে অবৈধ হিসেবে আখ্যায়িত করে। ১৪ ডিসেম্বর, ১৯৩৯ সালে সোভিয়েত ইউনিয়নকে জাতিপুঞ্জ থেকে বহিষ্কার করা হয়।
সোভিয়েত বাহিনী ফিনদের তুলনায় - তিন গুণ বেশি সৈনিক ছিল, ত্রিশ গুণ বেশি বিমান এবং শতগুণ বেশি ট্যাঙ্ক নিয়ে আক্রমণে অগ্রসর হয়। যুদ্ধ শুরু হবার পূর্ব মুহুর্তে স্বলকালের জন্যে ১৯৩৭ সালে সোভিয়েত নেতা ইওসিফ স্তালিনের গ্রেট পার্জ নীতি গ্রহণের ফলে রেড আর্মি তাদের নৈতিক মনোবল ও দক্ষতা হারায়। ত্রিশ হাজারেরও অধিক সেনা কর্মকর্তা প্রাণদণ্ডে দণ্ডিত হন কিংবা কারাগারে নিক্ষিপ্ত হন। তাদের অধিকাংশই ছিল শীর্ষ পর্যায়ের কর্মকর্তা। এরফলে, ১৯৩৯ সালে রেড আর্মিতে অনভিজ্ঞ শীর্ষ পর্যায়ের কর্মকর্তা অধিষ্ঠিত হয়েছিল। এসকল কারণে এবং উচ্চ প্রত্যাশা ও শক্ত নৈতিক মনোবলের কারণে ফিনিশ বাহিনী সোভিয়েত অধিগ্রহণের কার্যকালকে বিলম্বিত করতে সক্ষম হয় যা সোভিয়েতদের ভাবনার বিপরীত চিত্র ছিল। প্রথম তিন-চার মাসে ফিনিশ বাহিনীর পাল্টা আক্রমণে রেড আর্মির ব্যাপক ক্ষয়-ক্ষতি হয়, যার তুলনায় তাদের কম ক্ষতি হয়েছিল।
দ্বিতীয় বিশ্বযুদ্ধ
দ্বিতীয় বিশ্বযুদ্ধে ইউরোপীয় অঞ্চলে মিত্রশক্তির বিজয়ের সাথে রেড আর্মির নাম অঙ্গাঙ্গীভাবে জড়িত এবং সমগ্র বিশ্বে ব্যাপক পরিচিতি পায়। তারা প্রায় ৮০% একীভূত জার্মান সেনাবাহিনী উয়েমা এবং পূর্বাঞ্চলীয় কমান্ডে অধিকাংশ নাৎসী বাহিনীর সাজস্তাফেল শাখা কর্তৃক সৃষ্ট বাফেন-এসএস সদস্যদেরকে পরাভূত করেছিল।
আ-ম্দো-ঝ্বা-দ্মার
আ-ম্দো-ঝ্বা-দ্মার তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
জিনিউসেন্স
জিনিউসেন্স একটি লিনাক্স ডিস্ট্রিবিউশন। এটি উবুন্টুর উপর ভিত্তি করে তৈরী করা হয়েছে। উবুন্টুর মত ব্যবহারবান্ধব করে তৈরী করা হলেও এখানে ফ্রি নয় এমন সফটওয়্যারসমূহ এবং বাইনারি ব্লব অন্তর্ভুক্ত করা হয়নি। ফ্রি সফটওয়্যার ফাউন্ডেশন এটিকে এমন একটি লিনাক্স ডিস্ট্রিবিউশন হিসাবে তৈরী করছে যেখানে শুধুমাত্র ফ্রি সফটওয়্যার ব্যবহার করা হয়েছে।
ফ্রি নয় এমন সফটওয়্যারসমূহের ক্ষেত্রে জিনিউসেন্স অপেক্ষাকৃত কঠিন অবস্থান নিয়ে থাকে। উদাহারণস্বরূপ বলা যায়, যে সকল ডকুমেন্টেশনে ফ্রি নয় এমন কোন সফটওয়্যার ইনস্টলের নির্দেশনা দেয়া থাকে সেগুলোও এই ওএস থেকে অপসারণ করা হয়ে থাকে। ফ্রি সফটওয়্যার ফাউন্ডেশনের প্রতিষ্ঠাতা এবং প্রেসিডেন্ট রিচার্ড স্টলম্যান জানুয়ারী ২০১০ থেকে নিয়মিতভাবে জিনিউসেন্স অপারেটিং সিস্টেমটি ব্যবহার করছেন।
ব্রেইন ব্রাজিল এবং পল ও'ম্যালি ২০০৬ সালে এই প্রকল্পটি শুরু করেন। ১.০ সংস্করণ থেকেই ফ্রি সফটওয়্যার ফাউন্ডেশন এই প্রকল্পে সহায়তা করছে।
কারিগরী দিক
জিনিউসেন্স ডিফল্ট ডেক্সটপ পরিবেশ হিসাবে গ্নোম ব্যবহার করে থাকে। গনোম গ্নু প্রকল্পের ডিফল্ট ডেস্কটপ পরিবেশ। ব্যবহারকারীর পছন্দ অনুযায়ী গ্রাফিক্যাল ইউজার ইন্টারফেস কাস্টমাইজ করা যায়। এক্স ডিসপ্লে ম্যানেজার, উইন্ডো ম্যানেজার, এবং অন্যান্য ডেক্সটপ পরিবেশ হোস্ট রিপোজিটরি থেকে ইন্সটল করা যায়।
ইউবিকুইটি ইনস্টলারের মাধ্যমে লাইভ সিডি থেকে সরাসরি হার্ডডিস্কে ইনস্টল করা যায়। এবং সম্পূর্ণ ইনস্টল হওয়ার পূর্বে কম্পিউটার রিস্টার্ট করার প্রয়োজন হয় না।